7 Rings

«7 Rings», ամերիկացի երգչուհի Արիանա Գրանդեի «Thank U, Next» (2019) հինգերորդ ստուդիական ալբոմի երկրորդ սինգլը։ Երգը թողարկվել է 2019 թվականի հունվարի 18-ին՝ Republic Records-ում։ Երգը գրվել է մի շարք երգահանների կողմից, այդ թվում՝ Արիանայի, Victoria McCants-ի, Թեյլոր Պարքսի, Njomza Vitia-ի, Kimberly Krysiuk-ի, Մայքլ Ֆոսթերի, Թոմմի Բրաունի և Չարլզ Անդերսոնի։ Նաև ներառում է «My Favorite Things» երգից համեմատաբար փոքր թվայնացված ձայնային հատված, որը գրվել է 1959 թվականին ամերիկացի կոմպոզիտորներ Օսկար Համմերստեյնի և Ռիչարդ Ռոջերսի կողմից՝ «Երաժշտության հնչյուններ» (1959) մյուզիքլի համար։
Գրեմմիի 62-րդ մրցանակաբաշխությունում «7 Rings»-ը առաջադրվել է «Տարվա ձայնագրություն» և «Լավագույն փոփ սոլո կատարում» անվանակարգերում։


== Պատմություն ==
Գրանդեն այս երգի մասին առաջին անգամ հիշատակել է իր՝ «Thank U, Next» երգի տեսահոլովակում, որտեղ, մեքենայի համարների փոխարեն, գրված է "7 RINGS" գրվածքը։


== Առևտրային հաջողություն ==
«7 Rings» սինգլը Միացյալ Նահանգներում իր առաջնելույթը կատարել է 2019 թվականի փետրվարի 2-ին և միանգամից գլխավորել Billboard Hot 100 հիթ շքերթը։ Այն դարձել է Արիանայի այդ տարվա և իր գործունեության երկրորդ անգամ առաջին հորիզոնական զբաղեցրած երգը (առաջինը «Thank U, Next»-ն է), ինչպես նաև հիթ շքերթի 33-րդ առաջնելույթ կատարած և առաջին հորիզոնական զբաղեցրած երգը։ Միաժամանակ սինգլը գլխավորել է Streaming Songs-ը (85,3 մլն սթրիմ) և Digital Song Sales-ը (96,000 ներբեռնում)։ Գրանդեն դարձել է պատմության մեջ հինգերորդը, որի առաջնելույթները գլխավորել են հիթ շքերթները՝ Մրայա Քերիից (3), Ջասթին Բիբերից (2), Դրեյքից (2) և Բրիթնի Սփիրսից հետո (2)։ Սակայն Գրանդեն Hot 100-ի պատմության մեջ առաջին երաժիշտն է, որի առաջին երկու չարթթոփերները միանգամից առաջնելույթ են կատարել բարձր հորիզոնականներում։ «7 Rings»-ը, որը չորս շաբաթ պահպանում էր առաջին հորիզոնականը, Գրանդեին թույլ է տվել կրկնել կես դար առաջ կատարած պատմական ռեկորդը։ Նրա երեք սինգլները միանգամից հայտնվել էին չարթի առաջին երեք հորիզոնականներում. № 2-ում դեբյուտ կատարեց «Break Up with Your Girlfriend, I'm Bored»-ը, իսկ № 3-ում գտնվում էր «Thank U, Next»-ը։ Այս արդյունքին առաջին անգամ հասել է բրիտանական The Beatles խումբը՝ 1964 թվականին։
«7 Rings»-ը՝ 2019 թվականի մարտի 30-ից սկսած, յոթ շաբաթ գլխավորել է ամերիկյան հիթ շքերթը։ Հաշվի առնելով, որ ավելի վաղ՝ «Thank U, Next»-ը յոթ շաբաթ գլխավորել է չարթը, ապա սա նշանակում է, որ երգչուհին դարձել է պատմության մեջ այն 20 արտիստներից մեկը, ովքեր ունեն ամենաքիչը երկու հիթ, որոնք գլխավորել են յոթ կամ ավել շաբաթներ։ Կանադացի ռեփեր Դրեյքը, որի 5 սուպերհիթերը 7-ից ավելի շաբաթ առաջին հորիզոնականում են եղել, գլխավորում է այս ցանկը։ Այնուհետև գալիս են՝ 4 սուպերհիթեր (Մրայա Քերի, Ռիհաննա), 3 սուպերհիթեր (Բիյոնսե, Boyz II Men, Էմինեմ) 2 սուպերհիթեր (50 Cent, Ադել, The Beatles, The Black Eyed Peas, Արիանա Գրանդե, Ջանեթ Ջեքսոն, Մայքլ Ջեքսոն, Jay-Z, Maroon 5, Nelly, Santana, T.I., Usher, Ֆարել Վիլյամս)։
Մեծ Բրիտանիայում «7 Rings» սինգլը դարձել է Արիանայի՝ բրիտանական հիթ շքերթում առաջին տեղ զբաղեցրած չորրորդ հիթը՝ միաժամանակ դառնալով մեկ շաբաթվա ընթացքում ամենաշատ քանակությամբ սթրիմ հավաքած երգը (16,9 մլն)։


== Տեսահոլովակ ==
Երգի տեսահոլովակը առաջին անգամ ցուցադրվել է 2019 թվականի հունվարի 14-ին։ Տեսահոլովակը նկարահանել է ամերիկուհի Հաննա Լյուքս Դևիսը, որը թողարկվել է սինգլի հետ համատեղ երգչուհու Youtube-յան ալիքում 2019 թվականի հունվարի 18-ին։ Billboard ամսագրում տեսահոլովակը, նկարահանված վարդագույն երանգներով, «լկտի» է անվանվել, քանի որ Գրանդեն և իր ընկերները ցուցադրում են իրենց ադամանդե մատանիները շքեղ հավաքույթում, որը տեղի է ունենում «մի առանձնատանը, որը զարդարված է ադամանդներով, գրաֆիտիով և շամպայններից պատրաստված աշտարակով»։


== Ձայնագրման մասնակիցներ ==
Աղբյուր՝ Tidal
Արիանա Գրանդե՝ վոկալ
Վիկտորիա Մոնեթ՝ բեք վոկալ, պրոդյուսեր
Թեյլոր Պարքս՝ վոկալ
Չարլզ Անդերսոն՝ պրոդյուսեր, ծրագրավորող
Մայքլ Ֆոսթեր՝ պրոդյուսեր, ծրագրավորող
Թոմմի Բրաուն՝ պրոդյուսեր, ծրագրավորող
Բիլլի Հիկեյ՝ հնչյունային օպերատոր
Բրենդան Մորավսկի՝ հնչյունային օպերատոր
Ջոն Հեյնիս՝ աուդիո միքսինգի հնչյունային օպերատոր
Շոն Քլայն՝ հնչյունային օպերատորի օգնական
Սերբան Գենեա՝ աուդիո միքսինգ
2 Chainz՝ համատեղ (ռեմիքս)
Finis «KY» White՝ վոկալային աուդիո միքսինգ (ռեմիքս)


== Հիթ-շքերթներ ==


== Հավաստագրումներ ==


== Թողարկման ամսաթիվ ==


== Ծանոթագրություններ ==


== Արտաքին հղումներ ==
 Տեսահոլովակ — 7 Rings